RCA-pistikühendus

RCA-pistikühendus (inglise keeles RCA connector, ka phono connector või cinch connector) on pistikühendus audio- ja videosignaalide ebasümmeetriliseks edasikandmiseks. Pistiku töötas välja USA firma RCA (Radio Corporation of America) 1940. aastatel selleks, et ühendada signaaliallikaid (esialgu grammofoni) helisagedusvõimenditega. RCA-pistik ühendatakse koaksiaalse kahesoonelise kaabliga, mis koosneb kiudsoonest ja seda ümbritsevast varjestussukast.
pisi|RCA-pistikupesad
pisi|Komposiitvideo pistik ja audiopistikud
pisi|Komponentvideo pistikud
Liideste värvkoodid
Liideste eristamiseks otstarbe järgi on liidesed (pistikud ja pistikupesad) tähistatud kindla värviga. Kasutatakse ka tabelis esitatuist teistsuguseid värve. Näiteks stereoheli korral võib vasaku kanali pistik olla ka must või hall. 
+Eri otstarbega pistikute ja pesade värvid Consumer Electronics Association standard CEA-863-A "Connection Color Codes for Home Theater Systems"AnaloogheliVasak/mono helikanalValge  Parem helikanalPunane  Keskmine helikanalRoheline  Vasak surround-helikanalSinine  Parem surround-helikanalHall  Vasak tagumine surround-helikanalPruun  Parem tagumine surround-helikanalHelepruun  Bassikõlari (subwoofer) helikanalLilla  DigitaalheliS/PDIFOranž  Komposiit-analoogvideoKomposiitvideo (täielik videosignaal)Kollane  Komponent-analoogvideo ‒ YPbPrY ‒ heledusRoheline  PB (pesa tähis PB/ CB)Sinine  PR (pesa tähis PR/ CR)Punane  Komponent-analoogvideo/VGA ‒ RGB/HVRPunane  GRoheline  BSinine  H ‒ horisontaalne sünkroonimissiganaal (realaotus)Kollane  V ‒ vertikaalne sünkroonimissignaal (kaadrilaotus)Valge  

Eeliseid ja puudusi
RCA-pistikuid on tänu värvkoodile hõlbus pesadesse ühendada ja ühendustest on hea ülevaade. Kuna aga varjestus toimib ühtlasi signaali tagasijuhtmena, on parasiitsete võrgumürakontuuride tekkimise võimalus. Samuti võib audiopistiku ühendamisega (või lahutamisega) kaasneda tugev võrgumüratõuge, sest pistiku väljaulatuv kesktihvt kontakteerub enne maakontakti. Seepärast on vaja seade RCA-pistikute (nagu ka muude pistikute) ühendamisel välja lülitata.

Vaata ka
XLR-konnektor
Speakon-konnektor
 Viited 

Kategooria:Audio-videopistikühendused
Kategooria:Helitehnika
Kategooria:Video